Heimsmeistaramót landsliða í knattspyrnu karla 1982

Heimsmeistaramót landsliða í knattspyrnu karla 1982 eða HM 1982 var haldið á Spáni dagana 13. júní til 11. júlí. Þetta var tólfta heimsmeistarakeppnin. Þátttökulið voru 24 talsins, átta fleiri en verið hafði í fyrri keppnum. Ítalir urðu heimsmeistarar í þriðja sinn eftir sigur á Vestur-Þjóðverjum í úrslitaleik. Stærsti sigur í sögu HM vannst á mótinu, þegar Ungverjar unnu El Salvador með tíu mörkum gegn einu.

 Val á gestgjöfum 
Staðsetning heimsmeistaramótsins 1982 var ákveðin á FIFA-þinginu árið 1966, en við sama tækifæri voru gestgjafar HM 1974 og HM 1978 ákveðnir. Spánn, Vestur-Þýskaland og Ítalía föluðust öll eftir að halda mótin 1974 og 1982. Úr varð að Spánverjar drógu til baka umsókn sína um fyrra mótið í skiptum fyrir stuðning Vestur-Þjóðverja við HM á Spáni 1982. Ítalir féllu frá umsókn sinni og voru Spánverjar því sjálfkjörnir.

 Undankeppni 
109 þjóðir tóku þátt í undankeppninni og börðust um 22 laus sæti, til viðbótar við heimamenn og ríkjandi heimsmeistara. Asía og Eyjaálfa kepptu saman og fór Kuwait með sigur af hólmi en Nýja-Sjáland tryggði sér hitt sætið eftir sigur á Kína í oddaleik. Norður-Ameríkukeppnin 1981 sem fram fór í Hondúras var jafnframt forkeppni fyrir HM í heimsálfunni. Heimamenn sigruðu og grannþjóðin El Salvador hreppti annað sætið. Mexíkó sat heima aldrei þessu vant.

29 Afríkulið skráðu sig til leiks og var leikið með útsláttarfyrirkomulagi. Alsír og Kamerún komust áfram eftir úrslitaeinvígi gegn Nígeríu og Marokkó. Í Suður-Ameríku var keppt í þremur þriggja liða riðlum. Unnu Brasilía, Perú og Síle hvert sinn riðilinn án þess að tapa leik.

Vestur-Þjóðverjar unnu sinn riðil með fullu húsi stiga, en Austurríkismenn fylgdu þeim eftir. Þjóðirnar mættust á ný á Spáni. Silfurlið Hollendinga frá keppninni í Argentínu hafnaði í fjórða sæti í sínum forriðli á eftir Belgum og Frökkum, en þeir síðarnefndu komust áfram á markatölu á kostnað Íra. Í C-riðli var Ísland meðal þátttökuliða og gerðist örlagavaldur með því að gera 2:2 jafntefli gegn Wales á útivelli. Þar með var ljóst að bresku landsliðunum fjórum tækist ekki öllum að komast í úrslitin, en Sovétríkin og Tékkóslóvakía fóru áfram. Níu leikmenn skiptu á milli sín tíu mörkum Íslands í forkeppninni.

Ungverjar og Englendingar höfðu betur gegn Rúmenum, Svisslendingum og Norðmönnum í D-riðli, þar sem Norðmenn unnu frægan 2:1 sigur á Englandi í Osló. Júgóslavía og Ítalía voru sterkust í sínum riðli. Skotar og Norður-Írar skildu Svía, Portúgali og Ísraelsmenn eftir í F-riðli. G-riðill hafði einungis þremur liðum á að skipa, sem léku fjórfalda umferð. Pólverjar hirtu eina lausa sætið, en Austur-Þjóðverjar komu þar á eftir.

 Þátttökulið 
Tuttugu og fjórar þjóðir mættu til leiks frá sex heimsálfum.

 20px Kúveit
 20px Alsír
 20px Kamerún
 20px Nýja-Sjáland

 20px El Salvador
 20px Hondúras
 20px Argentína (meistarar)
 20px Brasilía
 20px Perú
 20px Síle

 20px Austurríki
 20px Belgía
  20px Tékkóslóvakía
 20px England
 20px Frakkland
 20px Ítalía
 20px Júgóslavía
 20px Norður-Írland
 20px Pólland
 20px Skotland
 20px Sovétríkin
 20px Spánn (gestgjafar)
 20px Ungverjaland
 20px Vestur-Þýskaland

 Leikvangar 

BarcelonaMadrid Camp Nou Sarrià Santiago Bernabéu Vicente Calderón Áhorfendur: 121,401 Áhorfendur: 40,400 Áhorfendur: 90,089 Áhorfendur: 65,695 225px|alt= 225px|alt= 225px|alt= 225px|alt=Sevilla Elche Valencia Ramón Sánchez Pizjuán Benito Villamarín Nuevo Estadio Luis Casanova Áhorfendur: 68,110 Áhorfendur: 50,253 Áhorfendur: 53,290 Áhorfendur: 49,562 225px|alt= 225px|alt= 225px|alt= 225px|alt= Bilbao Gijón Málaga Zaragoza San Mamés El Molinón La Rosaleda La Romareda Áhorfendur: 46,223 Áhorfendur: 45,153 Áhorfendur: 45,000 Áhorfendur: 41,806 225px|alt= 225px|alt= 225px|alt= 225px|alt= A Coruña Vigo Alicante Valladolid Riazor Balaídos José Rico Pérez José Zorrilla Áhorfendur: 34,190 Áhorfendur: 33,000 Áhorfendur: 32,500 Áhorfendur: 30,043 225px|alt= 225px|alt= 225px|alt= 225px|alt= Oviedo Carlos Tartiere Áhorfendur: 23,500

 Lukkudýr 
Einkennistákn mótsins var Naranjito, sem var appelsína íklædd spænska landsliðsbúningnum. Nafnið er samsett úr orðinu naranja (appelsína) og smækkunarendingunni -ito. Vinsælir teiknimyndaþættir um Naranjito voru sýndir í spænsku sjónvarpi, þar sem kærasta hans Clementina kom einnig við sögu.

 Keppnin 
 Riðlakeppnin 
Keppt var í sex riðlum með fjórum liðum í hverjum. Tvö lið fóru áfram úr hverjum riðli.

 Riðill 1 
Það var lítill meistarabragur á heimsmeistaraefnum Ítala sem gerðu þrjú jafntefli í jafnmörgum leikjum í riðlakeppninni og skoruðu aðeins tvö mörk, það var þó markinu meira en Kamerún sem kom öllum á óvart en Afríkumennirnir féllu taplausir úr keppni. Pólverjar sýndu mesta stöðugleikann og tryggðu sér toppsætið með stórsigri á Perú sem rak lestina.
SætiLiðLUJTSkFeM.munurStig120pxPólland312051+44220pxÍtalía30302203320pxKamerún30301133420pxPerú302126-42

 Riðill 2 
Alsír kom öllum á óvart með því að leggja Evrópumeistara Vestur-Þjóðverja í opnunarleik riðilsins og settu þar með allt í uppnám. Síle tapaði öllum þremur viðureignum sínum, þeirri seinustu gegn Alsíringum sem voru þar með komnir í vænlega stöðu fyrir lokaleikinn milli Vestur-Þjóðvarja og Austurríkismanna. Austurrískur sigur eða jafntefli hefði hleypt afrísku nýliðunum í milliriðla og þriggja marka sigur Þjóðverja eða meira hefði þýtt það sama. Niðurstaðan var ótrúlega bragðlaus 1:0 sigur Vestur-Þýskalands. Ýmsir sökuðu liðsmenn beggja liða um að hafa komið sér saman um úrsltin og frá og með næstu keppni var afráðið að lokaleikir í riðlakeppni skyldu fara fram á sama tíma.
SætiLiðLUJTSkFeM.munurStig120pxVestur-Þýskaland320163+34220pxAusturríki320131+24320pxAlsír32015504420pxSíle300338-50

 Riðill 3 
Opnunarleikur HM var á milli heimsmeistara Argentínu og Belga sem komu talsvert á óvart með 1:0 sigri. Ungverjar unnu metsigur í sögu HM með 10:1 sigri á lánlausu liði El Salvador, en það dugði liði þeirra ekki áfram í næstu umferð.

SætiLiðLUJTSkFeM.munurStig120pxBelgía332131+25220pxArgentína320162+44320pxUngverjaland3111126+62420pxEl Salvador3003113-120

13. júní -   Camp Nou, Barcelona
 20px Argentína 0 : 1  20px Belgía 

15. júní - Nuevo Estadio, Elche
 20px Ungverjaland   10 : 1  20px El Salvador                                                                                

18. júní - Estadio José Rico Pérez, Alicante
 20px Argentína  4 : 1  20px Ungverjaland 

19. júní -   Nuevo Estadio, Elche
 20px Belgía    1 : 0  20px El Salvador  

22. júní - Nuevo Estadio, Elche
 20px Belgía   1 : 1  20px Ungverjaland                                                                                

23. júní - Estadio José Rico Pérez, Alicante
 20px Argentína  2 : 0  20px El Salvador

 Riðill 4 
Englendingurinn Brian Robson skoraði skjótasta mark heimsmeistarakeppninnar eftir einungis 27 sekúndur í sigri á Frökkum í fyrstu umferð riðils 4. Enska liðið var ásamt Brasilíu það eina í forriðlunum til að ljúka keppni með fullt hús stiga. Dýrkeypt jafntefli Tékkóslóvakíu gegn Kúveit, gerði það að verkum að Frökkum dugði jafntefli gegn tékkneska liðinu til að tryggja sér hitt sætið í milliriðlum.

SætiLiðLUJTSkFeM.munurStig120pxEngland330061+56220pxFrakkland311165+13320pxTékkóslóvakía302124-22420pxKúveit301226-41

 Riðill 5 
Níu mörk voru skoruð í leikjunum sex í fimmta riðli. Í fyrsta leik tóku heimamenn á móti Hondúras, sem var óþekkt stærð á sínu fyrsta heimsmeistaramóti. Eftir 10:1 sigur Ungverja á El Salvador bjuggu flestir við stórsigri gestgjafanna, en raunin varð 1:1 jafntefli. Í næstu umferð unnu Spánverjar 2:1 sigur á Júgóslövum þar sem heimamenn fengu vítaspyrnu á silfurfati. Norður-Írar unnu loks Spánverja í lokaumferðinni og skutust á topp riðilsins. Hondúras og Júgóslavía féllu úr leik.
SætiLiðLUJTSkFeM.munurStig120pxNorður-írland312021+14220pxSpánn31113303320pxJúgóslavía31112203420px Hondúras302123-12

 Riðill 6 
Nýja-Sjáland keppti í fyrsta sinn í úrslitakeppni HM og tapaði öllum sínum leikjum. Brasilíska liðið sigraði í riðlinum á fullu húsi stiga. Jafntefli Sovétmanna og Skota í lokaleiknum gerði það að verkum að fyrrnafnda liðið náði öðru sætinu á markatölu.
SætiLiðLUJTSkFeM.munurStig120pxBrasilía3300102+86220pxSovétríkin311164+23320pxSkotland31118803420px Nýja-Sjáland3003212-100




 Milliriðlar 
Keppt var í fjórum þriggja liða riðlum. Einungis toppliðið komst áfram í undanúrslit.

 A riðill 
Pólverjar fóru með sigur af hólmi í riðlinum. Þrjú mörk frá Zbigniew Boniek í upphafsleiknum gegn Belgum gerðu það að verkum að markahlutfall þeirra var mun betra en Sovétmanna.

SætiLiðLUJTSkFeM.munurStig120pxPólland211030+33220pxSovétríkin211010+13320pxBelgía200204-40

 B riðill 
Englendingar gerðu markalaust jafntefli í báðum leikjum sínum og féllu því úr keppni ósigraðir á mótinu. Vestur-Þjóðverjar komust áfram en heimamenn Spánverja ráku lestina.

SætiLiðLUJTSkFeM.munurStig120pxVestur-Þýskaland211021+13220pxEngland20200002320pxSpánn201112-11

 C riðill 
Flestum bar saman um að þetta væri langöflugasti milliriðillinn, með heimsmeisturum Argentínumanna og brasilíska liðinu sem margir spáðu meistaratitli. Ítalir, sem höfðu lítið sýnt í forriðlunum, urðu hins vegar hlutskarpastir.

SætiLiðLUJTSkFeM.munurStig120pxÍtalía220053+24220pxBrasilía210154+12320pxArgentína200225-30

 D riðill 
Frakkar þurftu lítið að hafa fyrir sigri í riðli sem álitinn var sá slakasti.

SætiLiðLUJTSkFeM.munurStig120pxFrakkland220051+44220pxAusturríki201123-12320pxNorður-Írland201135-30

 Undanúrslit 
Öll undanúrslitaliðin komu frá Evrópu. Paolo Rossi gerði bæði mörk Ítala gegn Pólverjum. Viðureign Vestur-Þjóðverja og Frakka varð afar dramatísk. Fjögur mörk voru skoruð í framlengingu og grípa þurfti til vítaspyrnukeppni. Oft er vísað til leiksins sem eins þess besta í sögu HM í knattspyrnu.

 Bronsleikur 
Pólverjar hrepptu bronsverðlaunin á HM í annað sinn í sögunni, mörk þeirra voru skoruð frá 40. til 46. mínútu.

 Úrslitaleikur 
Um 90 þúsund manns sáu Ítali tryggja sér heimsmeistaratitilinn í Madrid. Rossi, Tardelli og Altobelli komu Ítölum í 3:0 með mörkum í seinni hálfleik en Breitner klóraði í bakkann undir lokin.

 Markahæstu leikmenn 
146 mörk voru skoruð í keppninni og skiptust þau niður á 100 leikmenn, þar af var aðeins eitt sjálfsmark.

6 mörk
 Paolo Rossi
5 mörk
 Karl-Heinz Rummenigge
4 mörk
 Zico
 Zbigniew Boniek
3 mörk

 Falcão
 Alain Giresse
20px László Kiss
20px Gerry Armstrong

 Heimildir 
 RSSSF, Heimsmeistarakeppnin 1982 úrslitagrunnur
Flokkur:Heimsmeistaramót landsliða í knattspyrnu karla
Flokkur:1982